stanford-oval/wikipedia huggingface dataset:
חוק הממשלה

| --- | --- |

 פרטי החוק
 תאריך חקיקה:  18 במרץ 2001
 תאריך חקיקה עברי:  כ"ג באדר תשס"א
 גוף מחוקק:  הכנסת החמש עשרה
 תומכים:  69
 מתנגדים:  31
 נמנעים:  2
 חוברת פרסום:  ספר החוקים 1780, עמ' 168
 הצעת חוק:  פרטית
 משרד ממונה:  משרד ראש הממשלה
 מספר תיקונים:  12
 נוסח מלא:  חוק הממשלה, התשס"א-2001
 
חוק הממשלה, התשס"א-2001 הוא חוק המסדיר היבטים שונים בפעילות הממשלה שמבחינת מעמדם, לא היה מקום להסדירם בחוק יסוד: הממשלה. החוק נחקק ב-2001, בעת שנחקק חוק יסוד: הממשלה החדש, שביטל את חוק הבחירה הישירה, והוא נכנס לתוקף עם כינונה של הממשלה ה-30, ב-28 בפברואר 2003.
חוק הממשלה מסדיר, בין היתר, את הנושאים הבאים:
הוראות בדבר חובת פרסום הסכמים קואליציוניים.
הוראות פרוצדורליות לגבי הליכים משפטיים המתנהלים נגד שרים. בין היתר, הוחרגו עבירות תנועה ועבירות שדינן קנס מהכלל הקובע ששר יועמד לדין בבית משפט מחוזי.
תקופת צינון בת 3 שנים לראשי מערכת הביטחון בטרם יהיו כשירים להתמנות לשרים.
קביעת הרכב הקבינט הביטחוני. החוק קובע כי בראש הקבינט עומד ראש הממשלה, וחברים בו שרי הביטחון, המשפטים, החוץ, ביטחון הפנים והאוצר. ניתן למנות לקבינט שרים נוספים, אך מספרם אינו יכול לעלות על מחצית מחברי הממשלה כולה.
הסמכות למנות את מזכיר הממשלה (אף שתפקידיו אינם קבועים בחוק).
הסמכות למנות ועדת בדיקה ממשלתית.
פעולות שונות שעל הממשלה להודיע עליהן לכנסת או לפרסם אודותן ברשומות.
עד 2008 עוגנה בחוק גם הסמכות למנות את המועצה לביטחון לאומי, אך מבלי שנקבעו בו תפקידיה. באותה שנה נחקק חוק המטה לביטחון לאומי, שמסדיר את תפקידיה באופן רחב יותר, והסעיף העוסק בכך בחוק הממשלה הושמט.
במאי 2020 אושרו תיקונים אחדים לחוק זה הנוגעים לפעולתה של ממשלת חילופים.
הערות שוליים

↑  חוק ממשלת חילופים (תיקון חקיקה והוראת שעה), התש"ף-2020, ספר החוקים 2795 מ-7 במאי 2020
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
אמנת זכויות הילד

אמנה בדבר זכויות הילד היא אמנה בין־לאומית השואפת לקבוע את זכויותיהם הפוליטיות, האזרחיות, הכלכליות והתרבותיות של ילדים ובני נוער. באמנה 54 סעיפים, המונים זכויות רבות להן זכאים ילדים.
מרבית חברי האומות המאוחדות אישרו אמנה זו, בין אם בצורה מלאה ובין אם בצורה חלקית. עצרת האו"ם אמצה את נוסח האמנה ב-20 בנובמבר 1989. בספטמבר 1990 האמנה נכנסה לתוקף לאחר שאושררה על ידי מספר המדינות המינימליות הנדרשות. ישראל אשררה את האמנה ב-4 באוגוסט 1991 והאמנה נכנסה לתוקף לגביה ב-2 בנובמבר 1991.
תוכן האמנה

האמנה מכירה בזכויות הבסיסיות של כל ילד וכן קובעת את מכלול החובות שיש למדינות כלפי ילדים, ביניהן:
זכות לחינוך וטיפול רפואי.
הגנה מפני פעולות מזיקות כגון עינויים, ניצול מיני, ניצול בעבודה, התעללות, הזנחה וסחר בילדים.
הגנת ילדים נכים, ילדים חסרי משפחה וילדים פליטים.
חובת המדינות החתומות לכבד ולהבטיח את הזכויות המפורטות באמנה ללא אפליה וללא התייחסות למאפייני דת, גזע, מגדר, שפה וכו'. כמו כן המדינות ינקטו בכל האמצעים המתאימים להבטיח את הגנת הילד מפני אפליה בשל מעמד, השקפה וכו'.
בכל הפעולות הנוגעות לילדים, תהא טובת הילד השיקול הראשון. המדינות החברות יבטיחו לילד הגנה וטיפול ככל שיידרש לטובתו.
המדינות החברות יכבדו את אחריותם, זכויותיהם וחובותיהם של ההורים או של בני המשפחה המורחבת או של הקהילה על מנת לספק הכוונה והדרכה לילד המתפתח.
הילד יירשם מיד לאחר לידתו, ומתוקף זכויותיו תהא לו הזכות להיקרא בשם פרטי, הזכות לקבל אזרחות, הזכות להכיר את הוריו ולהיות מטופל על ידם.
המדינות החברות יבטיחו כי לא יופרד הילד מהוריו בניגוד לרצונם, אלא רק במקרים מסוימים כגון התעללות, הזנחה וכו'. במקרה זה המדינות יכבדו את זכויות הילד המופרד.
לילד שהוריו גרים במדינות שונות יש זכות לקיים קשרים אישיים ומגעים ישירים עם שני הוריו גם יחד.
לילד המסוגל לחוות דעה משלו יש זכות להביע דעה כזו. וההורים שלו חייבים לאפשר לו זאת.
המדינות החברות יכירו בעקרון כי לשני ההורים אחריות משותפת לגידול הילד ולהתפתחותו.
המדינות החברות ינקטו באמצעים: חוקתיים, מנהליים, חברתיים וחינוכיים מתאימים על מנת להגן על הילד מפני אלימות גופנית או נפשית, חבלה, התעללות, הזנחה, טיפול רשלני, אכזריות או ניצול.
ילד שסביבתו המשפחתית נשללה ממנו, יהיה זכאי להגנה מיוחדת ולסיוע מצד המדינה.
מדינות חברות המכירות בשיטת האימוץ ומתירות אותה יבטיחו כי טובת הילד תהווה את השיקול המכריע, כמו כן יבטיחו כי האימוץ יאושר רק על ידי רשויות מוסמכות. האנשים נוגעים בדבר האימוץ הסכימו מתוך ידיעה מלאה לאימוץ בהתבסס על ייעוץ.
בנוסף לכך, האמנה מחייבת את המדינות החתומות לאפשר לילד להשתתף בכל הליך בו מתקבלת החלטה הנוגעת אליו ומבקשת שנקודת ההשקפה של הילד תילקח בחשבון בנושאים אלו, בהתאם לגיל הילד ולכשריו המתפתחים. האמנה אוסרת הפעלת גזר דין עונש מוות על ילדים.
האמנה קובעת כי טובת הילד הוא שיקול ראשון במעלה והוא מחייב את המדינה כל אימת שהיא מקבלת החלטה שיש בה כדי להשפיע על ככל הילדים או על ילד מסוים. בהתאם לגישה זו שונה החוק המצוי במדינות רבות, בו התייחסו בעבר אל ילדם ונשים כאל רכוש או נכס. כמו כן, היא מנסה לקדם סדר יום חדש מזה הקיים, בו לילדים אין קול בשיח הציבורי והם אינם יכולים להשפיע על קבלת החלטות הנוגעות אליהם, במישרין או בעקיפין. יישום מלא של האמנה מחייבת בדיקה כללית של חוקי משמורת ואפוטרופסות של ילדים, או, לכל הפחות, גישה חדשנית במסגרת החוקים הקיימים. משרד המשפטים הקים בשנת 1997 ועדה בין תחומית שבחנה את יישום האמנה בהסדרים שונים במשפט הישראלי. הוועדה הגישה את מסקנותיה בשנת 2003 והתייחסה לתחומים הבאים: הילד במשפחה, הילד במערכת הפלילית, ילדים בהשמה חוץ ביתית, ילדים במערכת החינוך וייצוג נפרד של ילדים בהליכי אזרחיים.
פרוטוקולים אופציונליים

לאמנה שלושה פרוטוקולים אופציונליים:
פרוטוקול אופציונלי בנושא מעורבות של ילדים בעימותים (אנ') משנת 2000 (נכנס לתוקף ב-2002), נכון לספטמבר 2024 חברות בו 172 מדינות, ביניהן ישראל.
פרוטוקול אופציונלי בנושא הסחר בילדים, זנות ילדים ופורנוגרפיית ילדים (אנ') משנת 2000 (נכנס לתוקף ב-2002), נכון לספטמבר 2024 חברות בו 178 מדינות, ביניהן ישראל.
פרוטוקול אופציונלי בנושא הגשת תלונות בגין הפרת זכויות על פי האמנה (אנ') משנת 2011 (נכנס לתוקף ב-2014), נכון לספטמבר 2024 חברות בו 50 מדינות (ישראל לא הצטרפה).
מדינות חברות

כל המדינות החברות באו"ם הן צד לאמנה מלבד ארצות הברית, שחתמה על האמנה אך עדיין לא אשררה אותה. ההתנגדות להצטרפות בארצות הברית נובעת מגורמים שמרניים המתנגדים למה שנתפס כהתערבות שלטונית (ובין־לאומית) בחיי המשפחה. כמו כן, עד תחילת שנות ה-2000 בארצות הברית ניתן היה להוציא להורג קטינים, בניגוד לאיסור שבאמנה.
ראו גם

אמנות בין־לאומיות בנושאי זכויות אדם
אמנת הגיל המינימלי
חוק זכויות התלמיד
זכות ההתחקות - זכותו של הילד לדעת מי הוריו, המעוגנת באמנה
עת"מ 2702/04 פלונית נגד שר הפנים
לקריאה נוספת

תמר מורג, "עשרים שנה אחרי: תפיסת זכויות הילד על פי האמנה בדבר זכויות הילד", זכויות הילד והמשפט הישראלי (תמר מורג, עורכת) 15, תש"ע-2010
תמר מורג, " האמנם עידן חדש? פסיקת בתי המשפט בישראל והאמנה בדבר זכויות הילד", מתוך זכויות הילד והמשפט הישראלי 101 - 128 (תמר מורג, עורכת), הוצאת רמות – אוניברסיטת תל אביב תש"ע –2010
סביונה רוטלוי, "אחריות המדינה בקידום זכויות ילדים", מתוך זכויות הילד והמשפט הישראלי 63 – 80 (תמר מורג, עורכת), הוצאת רמות – אוניברסיטת תל אביב תש"ע – 2010
"קטינים במשפט: מתלות לעצמאות" (נתנאל ר. בושרי, 2009).
הערות שוליים

↑  כתבי אמנה, כרך 1038;31:‏221–248, באתר רשומות, ‏16 במאי 1993.
↑  ראו דיון בעניין שיתוף הקטין בבחירת מקום חינוכי, וכן דיון בעניין טיפול רפואי בקטין, לאור אמנת זכויות הילד וברוחה, בתוך נתנאל ר. בושרי (2019), קטינים במשפט: מתלות לעצמאות, 491-510, 553-582 (הוצאת שהם).
↑  על מעמד הקטין במשפט הישראלי לאור אמנת זכויות הילד וברוחה, ראו: נתנאל ר. בושרי (2019), קטינים במשפט: מתלות לעצמאות, 19-277 (הוצאת שהם)
↑  אור קשתי, דו"ח של האו"ם: ישראל אינה שומרת כראוי על זכויותיהם של הילדים, באתר הארץ, 21 בנובמבר 2010
↑  אור קשתי, הכנסת תדון היום בנציבות זכויות הילד, באתר הארץ, 25 בינואר 2011
↑  ד"ר טלי באייר טופילסקי,ד"ר רחל סבו-לאל, אביטל מנור. 2015. יחידות הסיוע ליד בתי המשפט לענייני משפחה – מחקר הערכה ארצי. ירושלים: מכון מאיירס-ג'וינט-ברוקדייל.
↑  עמירה הס, שעה קלה עם עורך הדין, באתר הארץ, 3 באוקטובר 2003.
↑  אתר העמותה "הורים נגד מעצרי ילדים".
| --- | --- |
בקרת זהויות :  GND: 4304417-7  NDL: 00969764  VIAF: 203346315   WorldCat (עם VIAF): 203346315
הנוסע השמיני: רומולוס

| --- | --- |
כרזת הסרט
כרזת הסרט
 מבוסס על:  דמויות מאת דן או'באנון ורונלד שוסט
 בימוי:  פדה אלוורז
 הופק בידי:  רידלי סקוט מייקל פרוס
 תסריט:  פדה אלוורז רודו סיגאס
 עריכה:  ג'ק רוברטס 
 שחקנים ראשיים:  קיילי ספני איזבלה מרסד דייוויד ג'ונסון ארצ'י רנו ספייק פרן איילין וו
 צילום:  גאלו אוליברס
 מדינה:  ארצות הברית ארצות הברית
 חברת הפקה:  Scott Free Productions
 חברה מפיצה:  אולפני המאה ה-20
 שיטת הפצה:  DVD, VHS, בלו-ריי, video streaming 
 הקרנת בכורה:  16 באוגוסט 2024
 משך הקרנה:  119 דק' 
 שפת הסרט:  אנגלית
 סוגה:  אימה, מדע בדיוני
 תקציב:  80 מיליון דולרים
 הכנסות:  350.9 מיליון דולרים
 סרט קודם:  הנוסע השמיני: קובננט 
 דף הסרט ב־IMDb
 
"הנוסע השמיני: רומולוס" (באנגלית: Alien: Romulus) הוא סרט אימה מדע בדיוני אמריקאי בזיכיון "הנוסע השמיני", המהווה פריקוול בין אירועי "הנוסע השמיני" (1979) ו"שובו של הנוסע השמיני" (1986). הסרט בוים על ידי פדה אלוורז (אנ') שכתב יחד עם רודו סיאגסז (אנ'). בסרט מככבים קיילי ספני, איזבלה מונר, דייוויד ג'ונסון, ארצ'י רנו, ספייק פרן ואיילין וו. הסרט עלה לאקרנים בארצות הברית ב-16 באוגוסט 2024, תחת הפצת אולפני המאה ה-20.
עלילה

עלילת הסרט מתרחשת בשנת 2142 ומתחילה בכוכב הלכת החשוך תמידית LV-410 אשר נמצא תחת שליטת התאגיד ווילנד-יוטאני אשר מחזיק במושבה האנושית הקטנה ג'קסון. ריין קרדין היתומה, אשר גרה ועובדת במושבה ג'קסון, חולמת לעזוב את הכוכב אך מגלה שהתאגיד האריך את חוזה העבודה שלה שלא כדין. משום שהיא נחושה לעזוב את הכוכב ריין מחליטה לנסות לעשות זאת בעזרתם של אחיה האנדרואיד אנדי, החבר לשעבר שלה טיילר, אחותו ההרה קיי, ובני דודיהם ביורן ונווארו. באמצעות חללית המשא Corbelan IV החבורה יוצאת למשימה חשאית מסוכנת בתחנת מחקר נטושה של התאגיד, שם הם מקווים למצוא תאי הקפאה קריוגניים אשר יאפשרו להם לצאת למסע בן תשע שנים בחלל החיצון אל כוכב הלכת איוואגה שלוש, אשר לא נמצא בשליטת התאגיד.
כאשר הם מגיעים לתחנת המחקר הנטושה החבורה משחררת בטעות עדר של "מחבקי פנים" ובהמשך הם מגלים שבמקור תאגיד ווילנד-יוטאני ביצע בתחנת המחקר ניסויים שנועדו להנדס לאחור את הדי־אן־איי של הזינומורפים. במסגרת הניסויים הכושלים הללו הם עשו שימוש בנוזל Z-01, אותו הם הפיקו מ"מחבקי הפנים", במטרה ליצור בני אדם "מושלמים" מבחינה גנטית המותאמים להישרדות בחלל החיצון. בהמשך המערכות של תחנת החלל מתכנתות מחדש בסתר את האנדרואיד אנדי כך שהוא יפעל בראש ובראשונה על מנת לקדם את האג'נדה של התאגיד. במקביל, הניסיון של טיילר וביורן להשיג אספקה מוביל לאסון אשר מותיר את יתר חברי הקבוצה לכודים בתחנת המחקר הנטושה אשר מתחילה להיסחף לעבר הטבעות הפלנטריות של הכוכב LV-410. בעקבות כך החבורה נאלצת להילחם בעדר הזינומורפים שתוקף אותם. ריין מצליחה לבסוף לתכנת מחדש את אנדי, והורגת את הזינומורפים. לאחר שקיי נפצעת קשה, ריין משתמש באי רצון בנוזל ה-Z-01 על מנת להציל את חייה של קיי. לאחר מכן ריין, קיי ואנדי מצליחים להימלט מתחנת החלל הנטושה על סיפון החללית Corbelan IV רגע לפני שתחנת החלל הנטושה מתרסקת על הטבעות הפלנטריות של הכוכב LV-410.
עם זאת, על סיפון החללית הסיוט נמשך כאשר קיי יולדת יצור היברידי אנושי-זינומורפי, אשר עבר מוטציה על ידי הנוזל Z-01. היצור אותו היא מולידה הורג את קיי ומשבית את אנדי. ריין מצליחה לאחר מאבק לגרום לו לעוף החוצה מהחללית. בסוף הסרט ריין המותשת מקפיאה את עצמה בתא הקפאה קריוגני בעוד שהיא ואנדי ממשיכים במסעם לעבר כוכב הלכת איוואגה שלוש.
צוות השחקנים הראשי

קיילי ספייני בתפקיד הכורה היתומה ריין קרדין
דייוויד ג'ונסון בתפקיד האנדרואיד אנדי אשר תוכנת על ידי אביו של ריין להיות אחיה
ארצ'י רנו בתפקיד טיילר, אחיה של קיי
איזבלה מרסד בתפקיד קיי, אחותו של טיילר אשר בהריון
ספייק פרן (אנ') בתפקיד ביורן, בן דודם של טיילר וקיי
איילין וו בתפקיד נבארו, טייסת וחברתו של ביורן
הפקה

לאחר רכישת (אנ') אולפני פוקס המאה ה-21 (אנ') על ידי חברת וולט דיסני אושר רשמית בסינמקון (אנ') שסרטי "הנוסע השמיני" עתידיים נמצאים בפיתוח. במרץ 2022, הוכרז שפדה אלוורז יכתוב ויביים את הסרט לאחר שהעלה את התסריט שכתב יחד עם רודו סיאגס, ונמסר שקו העלילה לא קשור לסרטים הקודמים בסדרת סרטי "הנוסע השמיני". הסרט התעתד לעלות לשידור בספק שירותי הזרמת המדיה "הולו", אך נדחה לעלייה רשמית לאקרנים. בנובמבר 2022, קיילי ספני הצטרפה לצוות השחקנים. במרץ 2023, איזבלה מונר לוהקה לתפקיד שטרם יחשף, לצד ספני. מאוחר יותר באותו החודש, הצטרפו לצוות השחקנים דייוויד ג'ונסון, ארצ'י רנו, ספייק פרן ואיילין וו. בנובמבר 2023, הוכרז שקו עלילת הסרט יתרחש בין אירועי "הנוסע השמיני" (1979) ו"שובו של הנוסע השמיני" (1986), שמשמש כפריקוול.
צילומי הסרט התרחשו בבודפשט מ-9 במרץ ועד 3 ביולי 2023.
הפצה

הסרט היה מיועד לעלות לשידור בספק שירותי הזרמת המדיה הולו, אך הועבר להקרנה תיאטרלית בסמוך לתחילת הצילומים. הסרט יצא לאקרנים ב-16 באוגוסט 2024 בהפצת אולפני המאה ה-20. הסרט יעלה לשירות הסטרימינג הולו ב-21 בנובמבר 2024. הקדימון הרשמי לסרט יצא ב-4 ביוני 2024.
הפצה > בקופות

הסרט הגיע למקום השני בקופות עם הכנסות של 11.5 מיליון דולר בסוף השבוע השלישי להקרנתו, והכניס נכון ל-1 בספטמבר 2024 כ-91 מיליון דולר בצפון אמריקה ו-283.5 מיליון דולר ברחבי העולם.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 5 בינואר 2025 | הישג הבוקס-אופיס הקולנועי | "הנוסע השמיני: רומולוס" | מועמדות |  |
| פרס סאטורן | 2 בפברואר 2025 | סרט האימה הטוב ביותר | "הנוסע השמיני: רומולוס" | זכייה |  |
| פרס סאטורן | 2 בפברואר 2025 | הבמאי הטוב ביותר | פדה אלברז | מועמדות |  |
| פרס סאטורן | 2 בפברואר 2025 | האפקטים המיוחדים הטובים ביותר | אלק גיליס, אריק ברבה, נלסון ספולבדה-פאוזר, דניאל מקרין ושיין מאהן | מועמדות |  |
| פרס סאטורן | 2 בפברואר 2025 | שחקן המשנה הטוב ביותר | דייוויד ג'ונסון | מועמדות |  |
| פרס סאטורן | 2 בפברואר 2025 | שחקנית המשנה הטובה ביותר | קיילי ספייני | מועמדות |  |
| פרס סאטורן | 2 בפברואר 2025 | עיצוב ההפקה הטוב ביותר | נעמן מרשל | מועמדות |  |
| פרס סאטורן | 2 בפברואר 2025 | האיפור הטוב ביותר | שיין מאהן | מועמדות |  |
קרב הרמאיון

קרב הרמאיון נערך ב-255 לפנה"ס, במהלך המלחמה הפונית הראשונה, בין ציי קרתגו ורומא. הקרב ניטש ליד כף הרמאיון (Hermaion; ‏ Hermaeum), בימינו כף בון (Bon) בצפון אפריקה.
רקע היסטורי

לאחר הניצחון בקרב הים ליד אקנומוס (256 לפנה"ס) נפתחה הדרך בפני הרומאים אל אפריקה. חיל המשלוח נחת במפרץ קרתגו, האוניות הועלו לחוף, והצבא נשלח לכבוש ולבוז את ערי הקרתגים וסביבותיהן. בעקבות אובדן הצי באקנומוס נשללה זמנית מן הקרתגים היכולת להילחם בים, ולכן הורה הסנאט להשאיר באפריקה את הקונסול מרקוס אטיליוס רגולוס (Marcus Atilius Regulus) עם כוח מספיק למשימותיו, ופקד על הקונסול השני להחזיר לרומא את הצי ואת יתר הצבא. לאחר מסע כיבוש וביזה הקים רגולוס מחנה חורף בטינטוס (Tynetos, תוניס של ימינו), סמוך לקרתגו, והועיד אותה להיות בסיס להתקפתו העתידית על העיר. בעודו מתמהמה כפו עליו הקרתגים להילחם, ובקרב במישור בגרדס (255 לפנה"ס) נחל הצבא הרומאי את אחת התבוסות המחפירות בתולדותיו. רגולוס וחמש-מאות מחייליו נפלו בשבי הקרתגים, ויתר הצבא נותר מבודד באפריקה בלא יכולת להיחלץ, משום לרשותו עמדו 40 אוניות בלבד.
הקרב ותוצאותיו

בקיץ 255 לפנה"ס, עם התחדש עונת השיט, יצאו מרומא 350 אוניות מלחמה, כשמגמת פניהן חילוץ שרידי צבאו של רגולוס מאפריקה. הקרתגים, שהקימו בינתיים את ציים מחדש, התייצבו נגדם ב-200 אוניות, ובקרב שהתחולל ליד כף הרמאיון ניצחו הרומאים ואף לקחו שלל 114 אוניות על צוותן.
אובדן הצי הרומאי

הרומאים לא האריכו את שהותם, העלו על האוניות את שארית הצבא של רגולוס ועשו דרכם חזרה לאיטליה. ליד קמרינה (Kamarine, Camarina), בחוף הדרומי של סיציליה, נקלעו לסערה עזה; מתוך 364 אוניות שרדו 80 בלבד וכ-100,000 חיילים ומלחים קיפחו את חייהם.
האסון הימי, עליו כותב פוליביוס כי "אין למצוא בהיסטוריה אסון ימי אחד גדול יותר מזה", לא ריפה את ידי הרומאים. נחישותם רק נתחזקה, ובתוך חודשים אחדים הקימו צי חדש בן 220 אוניות, עליהן נוספו 80 האוניות שניצלו מן הסערה. הקרתגים, שהתעודדו מניצחונם בקרב היבשה ומאובדן הצי הרומאי, נפנו גם הם במרץ לחידוש הלחימה. הם שיגרו מיד כוח צבאי לסיציליה, והחלו בהכשרת 200 אוניות לליווי חיל משלוח חדש אל זירת הלחימה באי.
הערות שוליים

↑  פוליביוס, ספר ראשון, 29–34
↑  פוליביוס, ספר ראשון, 36
↑  פוליביוס, ספר ראשון, 37
עבור כל האנושות

| --- | --- |

כרזה פרסומית לעונה הראשונה
 סוגה:  היסטוריה אלטרנטיבית מדע בדיוני דרמה
 יוצרים:  רונלד ד. מור 
 כותבים:  רונלד ד. מור 
 שחקנים:  ג'ואל קינמן (אדוארד בולדווין)  סוניה וולגר  מייקל הארני  גורדון קופר (גורדון קופר)  סקוט קרפנטר (סקוט קרפנטר)  נייט קורדרי  וולטר שירה הבן (וולטר שירה הבן)  אלן שפרד (אלן שפרד)  פרנק בורמן (פרנק בורמן)  ג'ון פיצג'רלד קנדי (ג'ון פיצג'רלד קנדי)  וירג'יל גריסום (וירג'יל גריסום)  ריצ'רד ניקסון (ריצ'רד ניקסון)  ג'יימס לוול (ג'יימס לוול)  ג'ף ברנסון (ניל ארמסטרונג)  שרה ג'ונס  כריס אגוס (באז אולדרין)  ורן שמידט  מייקל דורמן  ג'ודי בלפור  שנטל ואנסנטן  קולם פיור (ורנר פון בראון)  מאט בטאגליה (ג'ון גלן)  כריס באואר (דייק סלייטון)  אריק לדין (ג'ין קראנץ)  ריאן קנדי  פרנק בורמן  רבקה ויסוקי  מארק איווניר  סקוט קרפנטר  לני ג'ייקובסון  אדווין הודג'  מייגן דודס  דן וורנר  סול רובינק  וואלאס לנגהם  ספנסר גארט  נוח הרפסטר  Jessica Amlee  ג'ון רובינשטיין  יאן מונרו  Benton Jennings  דניז אקדניז  דיוויד אנדרוס  David Gautreaux  אדי גטהאגי  בפסקה זו 10 רשומות נוספות שטרם תורגמו 
 ארץ מקור:  ארצות הברית 
 שפות:  אנגלית רוסית
 תקופת התרחשות:  המלחמה הקרה 
 מספר עונות:  4 
 מספר פרקים:  40 (נכון ל־12 בינואר 2024) 
 הפקה
 מפיקים בפועל:  רונלד ד. מור 
 חברת הפקה:  Tall Ship Productions Sony Pictures Television
 הפצה:  אפל 
 אתר צילומים:  לוס אנג'לס 
 מוזיקה:  ג'ף רוסו 
 שידור
 רשת שידור:  אפל TV פלוס
 פורמט (תמונה):  4K‏ (Ultra HD),‏ Dolby Vision
 תקופת שידור מקורית:  1 בנובמבר 2019 – הווה 
 קישורים חיצוניים
 https://tv.apple.com/us/show/for-all-mankind/umc.cmc.6wsi780sz5tdbqcf11k76mkp7
 דף התוכנית ב-IMDb
 
עבור כל האנושות (באנגלית: For All Mankind) היא סדרת טלוויזיה אמריקאית מז'אנר המדע הבדיוני וההיסטוריה חלופית שנוצרה ונכתבה על ידי רונלד ד. מור, מאט וולפרט ובן נדיבי, שהופקה עבור אפל TV פלוס. הסדרה מתארת היסטוריה חלופית שבה "מה היה קורה אם ברית המועצות הייתה מצליחה להנחית על הירח צוות הראשון לפני ארצות הברית ומרוץ החלל העולמי מעולם לא היה מסתיים".
בסדרה מככב ג'ואל קינמן בתפקיד הראשי בתור האסטרונאוט של נאס"א אדוארד בולדווין, עם מייקל דורמן, שרה ג'ונס, שנטל ואנסנטן, ג'ודי בלפור ורן שמידט בתפקידים משניים. הסדרה מציגה דמויות היסטוריות, כולל חברי צוות אפולו 11 ניל ארמסטרונג, באז אולדרין ומייקל קולינס, מדען הטילים ורנר פון בראון והנשיא ריצ'רד ניקסון. סת גורדון ביים את שני הפרקים הראשונים של עונה 1.
פרק הבכורה שודר ב-1 בנובמבר 2019 וחודש על ידי אפל TV פלוס באוקטובר 2019 לעונה שנייה, שהוקרנה בבכורה ב-19 בפברואר 2021. בדצמבר 2020, לקראת בכורת העונה השנייה, חודשה הסדרה לעונה שלישית, שהושקה ב-10 ביוני 2022. עונה רביעית עלתה לשידור ב-10 בנובמבר 2023.
ב-2023 אמרו היוצרים שמלכתחילה מטרתם הייתה להפיק "בערך שבע עונות" ועל כוונתם ש"הסיפור יתפרש על פני 70 שנים לפחות". באפריל 2024 חודשה הסדרה לעונה חמישית וכן הוכרז על הוצאת ספין-אוף לסדרה בשם "Star City", שתתמקד בתוכנית החלל הסובייטית.
עלילה

בציר זמן חלופי, הקוסמונאוט הסובייטי, אלכסיי ליאונוב, הופך ב-1969 לאדם הראשון שנוחת על הירח. תוצאה זו מורידה את המורל בנאס"א, אך גם מזרזת את המאמץ האמריקאי להדביק את הסובייטים במרוץ לחלל. ברית המועצות שמה דגש על שילוב נשים בנחיתות הבאות, וארצות הברית נאלצת להתאים את עצמה ומאמנת נשים ומיעוטים, שהודרו במידה רבה בעשורים הראשונים של חקר החלל האמריקני. עלילות העונות השנייה והשלישית מתרחשות בשנות ה-80 ושנות ה-90 בהתאמה. העונה הרביעית מתרחשת בתחילת שנות האלפיים.
יוצר הסדרה, רונלד ד. מור הסביר על הרקע שמאחורי ההבדלים בין המציאות לסדרה "סרגיי קורוליוב היה אבי תוכנית החלל הסובייטית; במציאות שלנו, הוא מת במוסקבה לאחר ניתוח כושל.. ואחרי אותה נקודה, תוכנית הירח שלהם מעולם לא התקדמה... נקודת הפיצול הייתה שקורוליב חי והוא הוביל אותם לנחיתה על הירח [הסובייטים]".
שחקנים ודמויות

ג'ואל קינמן בתפקיד אדוארד "אד" בולדווין
מייקל דורמן בתפקיד גורדון "גורדו" סטיבנס
שרה ג'ונס בתפקיד טרייסי סטיבנס
שנטל ואנסנטן בתפקיד קארן בולדווין
ג'ודי בלפור בתפקיד אלן וילסון (לשעבר וייברלי)
רן שמידט בתפקיד מרגו מדיסון
סוניה וולגר בתפקיד מולי קוב (עונה 2; עונה 1 כדמות משנית)
קריס מרשל בתפקיד דניאל פול (עונה 2; עונה 1 כדמות משנית)
סינת'י וו בתפקיד קלי בולדווין (עונה 2)
קייסי וו. ג'ונסון בתפקיד דני סטיבנס (עונה 2)
קורל פנה בתפקיד אליידה רוזאלס (עונה 2)
מייקל הארני בתפקיד ג'ק ברודסטריט, איש חדשות בטלוויזיה
טייט בלום בתפקיד שיין בולדווין (עונה 1), בנם של אד וקרן בולדווין
ארתורו דל פורטו בתפקיד אוקטביו רוזאלס, מהגר מקסיקני לא חוקי המתיישב ביוסטון עם בתו אלידה ומקבל עבודה כשרת במרכז החלל ג'ונסון.
נועה הרפסטר בתפקיד ביל שטראוסר, בקר משימה
אדווין הודג' בתפקיד קלייטון פול (עונה 1), בעלה של דניאל
טרייסי מולהולנד בתפקיד גלוריה סדג'וויק, אשתו של פרנק סדג'וויק
דייב פאוור בתפקיד האסטרונאוט פרנק סדג'וויק, טייס מודול הפיקוד של אפולו 15
מייגן לית'רס בתפקיד פאם הורטון, בעלת בר ומאהבתה של אלן
וואלאס לנגהם בתפקיד הרולד וייסנר, מנהל נאס"א בממשל טד קנדי; החליף את תומאס פיין כראש נאס"א
נייט קורדרי בתפקיד לארי וילסון, מהנדס נאס"א הומוסקסואל שמתחזה לבן זוגה של אלן ולימים בעלה
ליאונורה פיטס בתפקיד איירין הנדריקס, מנהלת הטיסה הראשונה, החליפה את ג'ין קראנץ בצוות הלבן
דן וורנר בתפקיד הגנרל ארתור וובר, קצין קישור צבאי לנאס"א
לני ג'ייקובסון בתפקיד וויין קוב
מארק איווניר כמיכאיל מיכאילוביץ' ואסילייב, קוסמונאוט סובייטי
טייה פאט בתפקיד אמה (עונה 2), העוזרת החדשה של מרגו
ג'ון מרשל ג'ונס בתפקיד נלסון ברדפורד (עונה 2)
סקוט מייקל קמפבל בתפקיד אלכס רוסי (עונה 2)
מיכאלה קונלין בתפקיד הלנה וובסטר (עונה 2)
רבקה ויסוקי בתפקיד מארג 'סליטון
שאול רובינק בתפקיד צ'ארלס סנדמן
שחקנים ודמויות > דמויות אמיתיות

כריס אגוס בתפקיד באז אלדרין
מאט בטאגליה בתפקיד ג'ון גלן
כריס באואר בתפקיד דיק סלייטון
ג'ף ברנסון בתפקיד ניל ארמסטרונג
ביורן אלכסנדר בתפקיד וובו אוקלס
דן דונהיו בתפקיד תומאס או פיין
קולם פיור בתפקיד ורנר פון בראון
ראיין קנדי בתפקיד מייקל קולינס
אריק לאדין בתפקיד ג'ין קראנץ
סטיבן פריצ'רד בתפקיד פיט קונרד
בן בגלי בתפקיד צ'רלי דיוק
סקירה כללית

| עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 1 בנובמבר 2019 | 20 בדצמבר 2019 |
|  | 2 | 10 | 10 | 19 בפברואר 2021 | 23 באפריל 2021 |
|  | 3 | 10 | 10 | 10 ביוני 2022 | 12 באוגוסט 2022 |
|  | 4 | 10 | 10 | 10 בנובמבר 2023 | 12 בינואר 2024 |
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | תוכנית התקשורת המתפתחת הטובה ביותר | For All Mankind Season 3 Experience | זכייה |  |
| 2025 | פרס סאטורן | סדרת הפנטזיה הטובה ביותר |  | מועמדות |  |
הערות שוליים

↑  Andreeva, Nellie (15 בדצמבר 2017). "Apple Orders Ronald D. Moore Space Drama Series". Deadline Hollywood. אורכב מ-המקור ב-17 באוגוסט 2020. נבדק ב-18 בפברואר 2018. {{cite web}}:  (עזרה)
↑  Hipes, Patrick (10 בספטמבר 2019). "Here Are All The Apple TV+ Original Series Available At Launch". Deadline Hollywood (באנגלית). אורכב מ-המקור ב-31 במאי 2020. נבדק ב-10 בספטמבר 2019. {{cite web}}:  (עזרה)
↑  Andreeva, Nellie (15 באוקטובר 2019). "'For All Mankind' Drama Renewed For Season 2 By Apple". Deadline Hollywood (באנגלית). אורכב מ-המקור ב-30 באוגוסט 2020. נבדק ב-6 בנובמבר 2019. {{cite web}}:  (עזרה)
↑  "Apple TV+ Announces Season Two Premiere Date and New Series Regulars for Epic Space Drama "For All Mankind"". The Futon Critic. 19 בנובמבר 2020. {{cite web}}:  (עזרה)
↑  Andreeva, Nellie (8 בדצמבר 2020). "'For All Mankind' Renewed For Season 3 By Apple Ahead Of Season 2 Premiere". Deadline Hollywood. אורכב מ-המקור ב-8 בדצמבר 2020. נבדק ב-8 בדצמבר 2020. {{cite web}}:  (עזרה)
↑  Jack King (11 באפריל 2021). "'For All Mankind' Season 3 Trailer Reveals a Summer Release Date & Trailer". Collider. נבדק ב-11 באפריל 2022. {{cite web}}:  (עזרה)
↑  Howard, Kirsten; Prescott, Amanda-Rae (13 בנובמבר 2023). "For All Mankind Creators Discuss Their Seven Season Plan". Den of Geek. נבדק ב-20 בדצמבר 2023. {{cite web}}:  (עזרה)
↑  Otterson, Joe (17 באפריל 2024). "For All Mankind Renewed for Season 5, Soviet Space Program Spinoff in the Works at Apple TV+". Variety. נבדק ב-17 באפריל 2024. {{cite web}}:  (עזרה)
↑  Miller, Liz Shannon (23 באפריל 2021). "For All Mankind: Ronald D. Moore on Season 2 Tragedies, Season 3 Hints, and the Official Reason Why Russia Beat America to the Moon". Collider. ארכיון מ-24 באפריל 2021. נבדק ב-22 באוגוסט 2021. {{cite web}}:  (עזרה)
↑  "Apple TV+ Announces Season Two Premiere Date and New Series Regulars for Epic Space Drama "For All Mankind"". The Futon Critic. 19 בנובמבר 2020. {{cite web}}:  (עזרה)"Apple TV+ Announces Season Two Premiere Date and New Series Regulars for Epic Space Drama "For All Mankind"". The Futon Critic. November 19, 2020.
↑  Petski, Denise (16 בדצמבר 2020). "'For All Mankind': Michaela Conlin Joins Season 2 Of Apple Drama Series". Deadline. נבדק ב-17 בדצמבר 2020. {{cite web}}:  (עזרה)
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)